[{"text_idx": "#000004", "text": "Un o brif thema\u0302u\u2019r gynhadledd oedd ymgysylltu a\u0302 mega-dueddiadau, ac aeth Michael ati i rannu senarios (a welir isod) a ddatblygwyd yn rhan o brosiect IMAJINE ar gyfer Ewrop yn 2050. Mae\u2019r rhain yn cynnwys \u2018Cadarnle Arian\u2019 lle mae cyfoeth yn cael ei ddosbarthu\u2019n fwy cyfartal drwy waith canoli gwleidyddol a thwf economaidd; \u2018Gwarcheidwad Gwyrdd\u2019 lle mae\u2019r UE yn ymateb i newid yn yr hinsawdd drwy ganolbwyntio ar les a chamau gweithredu canolog er mwyn helpu\u2019r rhanbarthau yr effeithir arnynt fwyaf; \u2018Sgaffald Silicon\u2019 lle mae rhanbarthau wedi\u2019u noddi\u2019n gorfforaethol yn cystadlu, sy\u2019n arwain at fwy o anghydraddoldeb; ac \u2018Enfys Glytwaith\u2019 lle mae Ewrop yn ymrannu oherwydd gwerthoedd diwylliannol cyferbyniol. Mae\u2019r senarios hyn yn cynrychioli syniadau gwahanol o gyfiawnder gofodol, a\u2019r her ym maes polisi cydlyniant yr UE yw penderfynu pa fath o gyfiawnder gofodol i\u2019w sicrhau."}]